የሮቤ ጎባ የአውሮፕላን  ማረፊያ በተያዘለት ጊዜ ሊጠናቀቅ እንዳልቻለ ተገለጸ
በ394 ሚሊየን ብር የማስፋፊያ ግንባታው እየተከናወነለት  የሚገኘው የሮቤ ጎባ የአውሮፕላን  ማረፊያ በተያዘለት ጊዜ ሊጠናቀቅ አልቻለም፡፡በተያዘለት የ18 ወራት ጊዜያት መሠረት በ2007 መጨረሻ እንዲጠናቀቅ ዕቅድ ተይዞለት  በኢትዮጵያ ኤርፖርቶች ድርጅትና በአኬር ኮንስትራክሽን ውል ተገብቶ የግንባታ ሥራው የተጀመረው  የሮቤ ጎባ የአውሮፕላን ማረፊያ ከሚጠበቀው በላይ  ተጓቷል ።የግብአት እጥረት እና የውጭ ምንዛሪ እጥረት በአከባቢው ከሚጥለው የረጅም ወራት ዝናብ ጋር ተዳምሮ ፕሮጀክቱ እንዲጓተት ምክንያት መሆኑን ተቋራጩና የፕሮጀክቱ ተቆጣጣሪ መሃንዲስ ለዋልታ ቴሌቭዥን ገልጸዋል፡፡አሁን የግብዓት እጥረቱ በመቀረፉ በ1 ወር ጊዜ ለማጠናቀቅ  ጥረት  እየተደረገ እንደሆነም ተናግረዋል፡፡